30.3.

Dragi bekači!

Za današnji sat šaljem vam link na kojem učiteljica objašnjava što ćemo danas raditi. Na početku će krenuti sa provjerom domaće zadaće. S obzirom da vi to niste imali za zadaću onda to preskočite i krenite s udžbenikom. Pratite što učiteljica govori, ali čitajte moju uputu što treba pisati i rješavati.

<https://www.youtube.com/watch?v=yExvcb5Z-j4>

U udžbeniku na strani 58 i 59 pročitajte i prepišite riječi (skirt, dress…) i ne zaboravite a ili an (ispred boots, shoes, trousers i shorts ne ide ništa jer imate dvije noge).

Schoolwork 30th March

Clothes

a skirt – suknja

a dress – haljina

….

Nakon toga riješite prvi zadatak u udžbeniku strana 58 – nadopuni tekst odjećom koja nedostaje. Probajte sami, a onda provjerite s učiteljicom u videu. Kada se uspješno riješili zadatak pročitajte tekst jednom.

Na strani 59 riješite zadatak 4 – ne zaboravi are ispred glagola kojem ćeš dodati -ing, te pazi koji ćeš glagol staviti ovisno o rečenici. Probajte riješiti sami, a zatim provjerite kod učiteljice u videu.

I na kraju poslušajte zadatak 5. Radi se o četvero djece – oni će vam opisivati što djeca nose, a vi trebate spojiti ime sa djetetom. Poslušajte i probajte spojiti sami. S učiteljicom provjerite točnost.

Za zadaću riješite radnu bilježnicu stranu 46 i 47, a rješenja provjerite na početku ovog videa.

3.4.

Danas nastavljamo dalje s gradivom!

Prisjetite se naziva odjeće i kako se piše, a zatim odigrajte kviz na stranici Wordwall. Ne trebate se registrirati samo upišite svoje ime pa ćemo vidjeti tko će biti najuspješniji!

Ovdje je link, a odigrati možete do nedjelje 5.4. do 20.00

<https://wordwall.net/play/1009/157/372>

Danas ćemo na strani 60. u vašim udžbenicima poslušati pjesmu o Londonu! London je glavni grad Ujedinjenog Kraljevstva i Engleske. Pjesmicu možete poslušati na sljedećem linku

<https://www.youtube.com/watch?v=VgZpGyVCpvw>

U pjesmi ćete vidjeti mnoge znamenitosti Londona – promotrite o kojima se radi! Kada nekome spomenete London svi će vam odmah reći da je vrijeme u Londonu nepredvidljivo i da je neizostavan rekvizit kišobran jer gotovo svaki dan pada kiša. Danas, kako se vrijeme mijenja to više nije tako, ali priča je ostala. Vidjet ćete i stražara koji zapravo i pjeva ovu pjesmu. Stražar vam je možda poznat iz humoristične serije Mr. Bean u kojem ga pokušava nasmijati – inače su vojnici poznati po tome da kada su na straži su ozbiljni i teško ih je nasmijati. Za one koji nisu gledali evo linka

<https://www.youtube.com/watch?v=nN3sCXf1hPg>

Zatim riješite 2. zadatak na strani 60. Pročitajte kakvo je vrijeme i zaokružite točan odgovor. Zatim u 3. zadatku napišite što vi nosite na svojoj rođendanskoj zabavi ovisno o godišnjem dobu naravno.

Kada ste to napravili pročitajte tekst na strani 61. Radi se o troje djece koja žive na različitim krajevima svijeta. Upotrijebite kartu ili globus da ih nađete! Pročitajte što oni nose i kakvo je vrijeme, a zatim nadopunite rečenice u zadatku 5. Raincoat je kabanica (rain – kiša, coat – kaput)

Sretno s rješavanjem!

Pozdravlja vas teacher Nina!